Franţa şi Turcia se acuză reciproc de încurajarea confruntărilor militare dintre Armenia şi Azerbaidjan.
Franţa şi Turcia se acuză reciproc de încurajarea confruntărilor militare în Nagorno-Karabah. Emmanuel Macron condamnă "mesajele beligerante" ale Turciei.
Franţa şi Turcia s-au acuzat reciproc, miercuri, de alimentarea conflictului dintre Armenia şi Azerbaidjan. Relațiile dintre cele două țări sunt oricum tensionate ca urmare a crizei din Mediterana.După ce preşedintele Erdogan a anunţat susţinerea Azerbaidjanului, ministrul turc de Externe a subliniat că Turcia va face "ce este necesar" dacă Guvernul azer va solicita ajutor.În replică, preşedintele Franţei, Emmanuel Macron, s-a declarat preocupat de "mesajele beligerante" ale Turciei.Această atitudine "elimină practic orice inhibiţie a Azerbaidjanului în recucerirea regiunii Nagorno-Karabah. Iar noi nu acceptăm aşa ceva", a spus Macron.Zeci de persoane au murit, iar alte sute au fost rănite în urma noilor confruntări militare dintre Armenia şi Azerbaidjan, izbucnite duminică.